تورکیه ایچ ایشلری باخانی سلیمان سویلو، تورکیه‌نین ترورا قارشی توتومونون دقیق اولدوغونو سؤیله‌دی.
سویلو آنلاشمالی آست‌سوبای اؤیرنجی‌لر آند ایچمه مراسیمینده، "ترورو دستکله‌ین‌لره خوش‌گؤرو یوخ" دئیه‌رک، ترورلا مباریزه‌ده ائدیلن عملیات‌لار حاقیندا بیلگی وئردی.
2016.جی ایلده 23 جان‌لی بومبا ائیلمی‌نین انگللندیگینی آچیقلایان سلیمان سویلو، سون 3 آیدا ترور هؤرگوتلرینه قارشی 5 مین 800 عملیات ائدیلدیگینی، 800 سیغیناغین یوخ ائدیلدیگینی سؤیله‌دی.
سویلو، تورکیه‌نین ترور تهدیدی قارشی‌سیندا ائتمه‌سی لازیم اولان ایکی شئی اولدوغونو ایفاده ائده‌رک، بون‌لاردان بیری‌نین تهدیدی دوغرو تانیملاماق، ایکینجی‌سی‌نین ایسه ترورلا مباریزه یاسا‌لارینی دوغرو تعیین ائتمک اولدوغونو ایفاده ائتدی.
تورکیه اوچون بو گون ترور تهدیدی‌نین پ‌کاکا، کا‌ج‌کا، ی.پ.گ، داعش و فئتو الیله گرچکلشدیگینه توخونان سویلو،
"فرق‌لی و بیر بیرین‌دن مستقیل یاپیلار اولماقلا بیرلیکده هامی‌سی‌نین اورتایا قویدوغو اساس فیکیر عینی‌دیر و بو آماج اطرافین‌دان بیرلشدیک‌لری ده آچیق‌دیر" دئدی.
